TRCสะอึกรับงานใหญ่ฉุดกำไรลด
ทีอาร์ซี รับงานใหญ่ มาร์จินหด กดกำไรลด
29 ต.ค. 2565

ทีอาร์ซี รับงานใหญ่ มาร์จินหด กดกำไรลด 
นายไพฑูรย์ โกสียรักษ์วงศ์ กรรมการผู้จัดการ บริษัท ทีอาร์ซี คอนสตรัคชั่น (TRC) เปิดเผยว่า ไตรมาส 3 มีกำไรสุทธิ 42.68 ล้านบาท ลดลง 14 ล้านบาท หรือ 25% เทียบกับช่วงเดียวกันของปีก่อน กำไรสุทธิ 56.80 ล้านบาท ส่วนงวด 9 เดือน กำไร 72.61 ล้านบาท ลดลง 36 ล้านบาท หรือ 33% 
สำหรับไตรมาส 3 มีรายได้การขายและให้บริการ 633 ล้านบาท เพิ่มขึ้น 60% อัตรากำไรขั้นต้น 12% ต่ำกว่าปีก่อนที่อยู่ 15.4% เนื่องจากโครงการใหญ่มีกำไรขั้นต้นไม่สูง คือ โครงการวางท่อก๊าซไปยังโรงไฟฟ้า กลุ่มบริษัท กัลฟ์ เจพี มูลค่า 2,649 ล้านบาท และโครงการก่อสร้างโรงงานผลิตเอทานอล จากบริษัท อุบล เอทานอล มูลค่า 2,465 ล้านบาท 
อย่างไรก็ตาม ไตรมาส 3 นี้ กำไรสูงกว่าปีก่อน 126% เนื่องจากปีก่อน มีการรับรู้กำไรการขายหุ้นราชเพลิน ให้กับบริษัท มณียา เรียลตี้ 38 ล้านบาท หากตัดออกกำไรเท่ากับ 19 ล้านบาท 
สำหรับปี 2554 ธุรกิจขยายตัวงานในมือเติบโต จาก 1,280 ล้านบาท ณ สิ้นปี 2553 เป็น 5,183 ล้านบาท ณ สิ้นไตรมาส 3/2554 เพิ่มขึ้น 305% หากรวมโครงการใหม่ไตรมาส 4 อีก 4 โครงการ มูลค่า 5,409 ล้านบาท ส่งผลให้สินทรัพย์รวมเพิ่มเป็น 2,211 ล้านบาท 
หนี้สินรวมเพิ่มจาก 404 ล้านบาท เป็น 1,497 ล้านบาท จากการเพิ่มขึ้นของเจ้าหนี้การค้า รายได้งานก่อสร้างรับล่วงหน้าจากลูกค้าตามสัญญาก่อสร้าง ทำให้อัตราส่วนหนี้สินต่อทุนเพิ่มขึ้นจากสิ้นปีก่อน 0.83 เท่า เป็น 2.09 เท่า ใกล้เคียงไตรมาส 2 ที่ 2.06 เท่า